Szám: 1509-48/2023.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**258/2022. (VI.27.) Kgy. sz. határozatában** a Közgyűlés támogatta a város pályázatának összeállítását és benyújtását a HORIZON-EIC-2022-iCapitalPrize-02 felhívásra.

**Nagyné Dr. Gats Andrea, a Jogi és Képviselői Osztály vezetője jelenti:** A benyújtott pályázat nem nyert támogatást.

**26/2023. (I.26.) Kgy. sz. határozatában** a Közgyűlés támogatta, hogy „A Ferenczy utca hiányzó szakaszának kiépítése Szombathelyen” c. projektbe a Károly Róbert utca útburkolatának felújítása bevonásra kerüljön, és felhatalmazta a polgármestert a támogatói okirat módosítása érdekében szükséges intézkedések megtételére és a feltételes közbeszerzési eljárás kiírására.

**Nagyné Dr. Gats Andrea, a Jogi és Képviselői Osztály vezetője és Kalmár Ervin, a Városüzemeltetési Osztály vezetője jelentik:** A Támogatási Szerződés 5. sz. módosítása aláírásra került. A közbeszerzési eljárás megindítása megtörtént, az ajánlattételi határidő 2023. május 22. napja. A Kormány 1194/2023. (V. 15.) Korm. határozatában egyetértett a projekt összköltségének növelésével és a többlettámogatásnak a Terület- és Településfejlesztési Operatív Program rendelkezésre álló kerete terhére történő finanszírozásával.

**55/2023. (II.23.) Kgy. sz. határozatában** a Közgyűlés az ELAMEN Zrt. részére a 2023. évi költségvetés terhére rendkívüli rezsitámogatásként forrás biztosításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A vállalkozási szerződés módosítása aláírásra és az ELAMEN Zrt. részére megküldésre került.

**58/2023. (II.23.) Kgy. sz. határozatában** a Közgyűlés támogatta, hogy „A Ferenczy utca hiányzó szakaszának kiépítése Szombathelyen” c. projektbe a Szőlős utca burkolatfelújítása bevonásra kerüljön, és felhatalmazta a polgármestert a támogatói okirat módosítása érdekében szükséges intézkedések megtételére és a feltételes közbeszerzési eljárás kiírására.

**Nagyné Dr. Gats Andrea, a Jogi és Képviselői Osztály vezetője és Kalmár Ervin, a Városüzemeltetési Osztály vezetője jelentik:** A Támogatási Szerződés 5. sz. módosítása aláírásra került. A közbeszerzési eljárás megindítása megtörtént, az ajánlattételi határidő 2023. május 31. napja. A Kormány 1194/2023. (V. 15.) Korm. határozatában egyetértett a projekt összköltségének növelésével és a többlettámogatásnak a Terület- és Településfejlesztési Operatív Program rendelkezésre álló kerete terhére történő finanszírozásával.

**69/2023. (II.23.) Kgy. sz. határozatában** a Közgyűlés „Szombathely Közrendjéért-díj” adományozásáról döntött.

**Dr. Holler Péter, a Hatósági Osztály vezetője jelenti:** A „Szombathely Közrendjéért-díj” átadása a 2023. május 4. napján tartott Rendőr- és Tűzoltó Napon megtörtént.

**73/2023. (III.30.) Kgy. sz. határozatában** a Közgyűlés döntött a Geszler Mária Kossuth-díjas keramikusművész által felajánlott gyűjtemény elfogadásáról, és felhatalmazta a polgármestert a szándéknyilatkozat aláírására.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szándéknyilatkozat mindkét fél részéről aláírásra került. A gyűjtemény átvételére vonatkozó megállapodásról szóló előterjesztés a Tisztelt Közgyűlés májusi ülésének napirendjén szerepel.

**80/2023. (III.30.) Kgy. sz. határozatában** a Közgyűlés hozzájárult a Derkovits Iskoláért Alapítvány részére pénzeszköz átadásához.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatás 2023. április 25. napján átutalásra került.

**83/2023. (III.30.) Kgy. sz. határozatában** a Közgyűlés egyetértett évente, a tanév lezárását követő 3 hétben az önkormányzati gyermektábor Fonyód, Báthory utca 4. szám alatti ingatlanban történő megszervezésével.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A tábor a Somogy Vármegyei Kormányhivatal Marcali Járási Hivatal Népegészségügyi Osztálya felé 2023. május 4. napján bejelentésre került, melyről az igazolás 2023. május 11. napján megérkezett. Az iskolák értesítése megtörtént.

**101/2023. (III.30.) Kgy. sz. határozataiban** a Közgyűlés a SZOVA NZrt. Alapszabályának módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A SZOVA NZrt. Alapszabályának módosítása aláírásra került.

**103/2023. (III.30.) Kgy. sz. határozatában** a Közgyűlés egyetértett a szombathelyi identitást erősítő program kiterjesztésével.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az ezüstözött képkeret beszerzése tárgyában a vállalkozási szerződés mindkét fél részéről aláírásra került, június hónapban a „városi nászajándékok” átadása megkezdődhet. A „Szombathelyi hétköznapi hősök” díjra történő felhívás megjelentetésre került, a javaslattétel határideje 2023. május 31. napja.

**107/2023. (III.30.) Kgy. sz. határozatában** a Közgyűlés jóváhagyta a SZOVA NZrt. tulajdonában lévő ingatlanok egyben történő értékesítésére vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati eljárás ajánlat hiányában eredménytelenül zárult. A felhívásokat a SZOVA NZrt. ingatlanonként ismét meghirdette, a pályázatok beadási határideje 2023. június 2. napja.

**108/2023. (III.30.) Kgy. sz. határozatában** a Közgyűlés ingatlanok liciteljárás útján történő értékesítésére vonatkozó pályázati felhívásokat hagyott jóvá.

**Nagyné Dr. Gats Andrea, a Jogi és Képviselői Osztály vezetője jelenti:** A beérkezett pályázatok érvényességéről a döntés meghozatala a Gazdasági és Jogi Bizottság májusi ülésének napirendjén szerepel. Az eredménytelen pályázatok ismételten meghirdetésre kerültek, a beadási határidő 2023. június 2. napja.

**122/2023. (III.30.) Kgy. sz. határozatában** a Közgyűlés a Savaria Múzeum igazgatójának megbízásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kinevezési dokumentumok aláírásra kerültek.

**124/2023. (III.30.) Kgy. sz. határozatában** a Közgyűlés a Szombathelyi Távhőszolgáltató Kft. 2023-2032. közötti időszakra vonatkozó Stratégiai tervét jóváhagyásra javasolta a társaság taggyűlésének.

**Nagyné Dr. Gats Andrea, a Jogi és Képviselői Osztály vezetője jelenti:** A társaság taggyűlése a Stratégiai tervet elfogadta.

**127/2023. (IV.27.) Kgy. sz. határozatában** a Közgyűlés engedélyezte, hogy Kopcsó Anikó velemi lakos a 9700 Szombathely, Szelestey L. u. 25. szám alatti magánszálláshely üzemeltetéséhez a „Szombathelyi Apartman” elnevezést, az apartman honlapjának címeként a „szombathelyiapartman.hu” címet használhassa. **128/2023. (IV.27.) Kgy. sz. határozatában** a Közgyűlés engedélyezte, hogy a Galambos Grill Kft. az általa szervezett szombathelyi eseményeken használhassa a városnevet „Helló Savaria” és „Savaria Park” formában. **129/2023. (IV.27.) Kgy. sz. határozatában** a Közgyűlés engedélyezte, hogy az Elefánt Gyógyszertár Kft. a Savaria Plazában működő gyógyszertár elnevezésében használhassa a városnevet, „Savaria Gyógyszertár” formában.

**Nagyné Dr. Gats Andrea, a Jogi és Képviselői Osztály vezetője jelenti:** A kérelmezőknek az engedélyek 2023. május 9. napján megküldésre kerültek.

**133/2023. (IV.27.) Kgy. sz. határozatában** a Közgyűlés úgy döntött, hogy a Thököly u. 36. szám alatt található ingatlan tekintetében az Önkormányzat elővásárlási jogával nem él.

**Nagyné Dr. Gats Andrea, a Jogi és Képviselői Osztály vezetője jelenti:** A kérelmező a döntésről értesítésre került.

**137/2023. (IV.27.) Kgy. sz. határozatában** a Közgyűlés javaslatot tett a SZÍN-TÉR a Közösségek Agorájáért Alapítvány felügyelőbizottsági tagjának megválasztására.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről az AGORA Savaria Kulturális és Médiaközpont Nonprofit Kft. értesítésre került.

**143/2023. (IV.27.) Kgy. sz. határozatában** a Közgyűlés a Szombathelyi Parkfenntartási Kft. részére eszközbeszerzésre előleg biztosításáról döntött.

**Kalmár Ervin, a Városüzemeltetési Osztály vezetője és Stéger Gábor, a Közgazdasági és Adó Osztály vezetője jelentik:** A parkfenntartási szerződés módosításának aláírása 2023. május 4. napján megtörtént. A társaság részére az előleg összege 2023. május 9. napján átutalásra került.

**144/2023. (IV.27.) Kgy. sz. határozatában** a Közgyűlés az Interreg Europe OD4GROWTH projekt megvalósításával kapcsolatban felhatalmazta a polgármestert a Partnerségi megállapodás aláírására.

**Nagyné Dr. Gats Andrea, a Jogi és Képviselői Osztály vezetője jelenti:** A Partnerségi megállapodás aláírásra került.

**146/2023. (IV.27.) Kgy. sz. határozatában** a Közgyűlés a 2211/1 hrsz.-ú kivett közpark megjelölésű közterületi ingatlant Neumann János parknak nevezte el.

**Dr. Holler Péter, a Hatósági Osztály vezetője jelenti:** A közterület elnevezésével kapcsolatos adatszolgáltatási kötelezettségek teljesítése, az elnevezés nyilvántartásokon szükséges átvezetése megtörtént.

**147/2023. (IV.27.) Kgy. sz. határozatában** a Közgyűlés egyetértését fejezte ki arra vonatkozóan, hogy a Szombathelyi Szépítő Egyesület a Dr. Palkó István közben felállítsa a Lieb Roland szobrászművész által Dr. Palkó István emlékére készített köztéri alkotást.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a Szombathelyi Szépítő Egyesület részére megküldésre került.

**148-149/2023. (IV.27.) Kgy. sz. határozataiban** a Közgyűlés ülnököket választott a Szombathelyi Törvényszékhez, valamint a Szombathelyi Járásbírósághoz.

**Nagyné Dr. Gats Andrea, a Jogi és Képviselői Osztály vezetője jelenti:** A határozatok, a megválasztott ülnökök névjegyzéke és a jelölést elfogadó nyilatkozatok a Szombathelyi Törvényszék, illetőleg a Szombathelyi Járásbíróság elnökének megküldésre kerültek. A megválasztott bírósági ülnökök eskütételére és a megbízóleveleik ünnepélyes átadására 2023. május 24. napján kerül sor.

**153/2023. (IV.27.) Kgy. sz. határozatában** a Közgyűlés jóváhagyta a külterületi 02089/6 hrsz.-ú ingatlanból telekalakítási eljárás lefolytatását követően kialakuló terület egyben történő értékesítésére vonatkozó pályázati felhívást.

**Nagyné Dr. Gats Andrea, a Jogi és Képviselői Osztály vezetője jelenti:** A pályázati felhívás 2023. április 28. napján kiírásra került, a pályázatok beadási határideje 2023. május 30. napja.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2023. május 17.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2023. (V.25.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal